

**Poziv za dostavu projektnih prijedloga „Vaučeri za digitalizaciju“**

**Cilj Poziva**je doprinijeti povećanju razine digitalne zrelosti MSP-ova kroz razvoj digitalnih poslovnih modela, jačanje kapaciteta za provedbu digitalizacije i digitalne transformacije ili unaprjeđenje kibernetičke sigurnosti, što će u konačnici povećati konkurentnost i otpornost poduzeća korištenjem digitalnih tehnologija.

**Poziv obuhvaća nekoliko vrsta vaučera, ovisno o potrebama MSP-ova:**

* Vaučer za poboljšanje digitalnih vještina;
* Vaučer za digitalni marketing;
* Vaučer za izradu strategije digitalne transformacije;
* Vaučer za dijagnostiku kibernetičke otpornosti;
* Vaučer za složena digitalna rješenja.

Prijavitelj može zatražiti samo **jedan vaučer**.

**Prihvatljivi prijavitelj** mora biti pravna ili fizička osoba koja je mikro, malo ili srednje poduzeće sukladno definiciji malih i srednjih poduzeća na način utvrđen u Prilogu I. „Definicija MSP-ova“ Uredbe Komisije br. 651/2014.

**Prihvatljive aktivnosti koje je moguće financirati, ovisno o vrsti vaučera:**

* specijalizirane programe neformalnog učenja usmjerene na razvoj digitalnih vještina za provođenje digitalizacije i digitalne transformacije;
* izradu internetskih stranica, aplikacija i e-trgovine, upravljanje društvenim mrežama;
* izradu strategije digitalne transformacije s akcijskim planom provedbe i metodologijom praćenja provedbe;
* provjeru kibernetičke sigurnosti poduzeća kroz provedbu sigurnosnih provjera i analizu prikupljenih podataka te definiranje dodatnih poboljšanja sustava;
* uvođenje složenih digitalnih rješenja kojima će se omogućiti razvoj digitalnih poslovnih modela te jačanje kapaciteta za provedbu digitalizacije i digitalne transformacije.

**Intenzitet potpore**

* Vaučer za poboljšanje digitalnih vještina - VDV 90%
* Vaučer za digitalni marketing – VDM 50%
* Vaučer za izradu strategije digitalne transformacije - VDT 60%
* Vaučer za dijagnostiku kibernetičke otpornosti – VKO 70%
* Vaučer za složena digitalna rješenja - VSD 60%

Rok za podnošenje projektnih prijedloga traje **od** **1. ožujka 2024.**godine **do 08. travnja 2024.**godine.

Projektni prijedlozi podnose se isključivo **putem sustava eNPOO**.